

# ΕΛΛΗΝΙΚΗ ΔΗΜΟΚΡΑΤΙΑ

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

#### ΕΠΙΧΕΙΡΗΜΑΤΙΚΗ ΠΛΗΡΟΦΟΡΗΣΗ

**Αγρίνιο, 12 Μαΐου 2025**



**Υπογραφή Μνημονίου Συνεργασίας και Δημιουργίας**

**Δικτύου ενδιαφερομένων του έργου ECOBASE**

Το Επιμελητήριο Αιτωλοακαρνανίας σε συνεργασία με το Τμήμα Γεωπονίας του Πανεπιστήμιου Πατρών (Συντονιστής εταίρος) στο πλαίσιο του έργου  ECOBASE - Eco-Friendly Nature-based solutions to mitigate soil degradation Supporting a greener and climate resilient Adriatic-Ionian region (Οικολογικές λύσεις βασισμένες στη φύση για τον μετριασμό της υποβάθμισης του εδάφους, στηρίζοντας μια πιο πράσινη και ανθεκτική στην κλιματική αλλαγή Μακροπεριφέρεια Αδριατικής-Ιονίου), καλεί κάθε ενδιαφερόμενο Φορέα, Επιχείρηση, Αγρότη να συμμετέχει στο Δίκτυο του προγράμματος ECOBASE υπογράφοντας το Μνημόνιο Συνεργασίας του Έργου.

Ο πρωταρχικός σκοπός του Μνημονίου Συνεργασίας είναι η επίσημη συνεργασία μεταξύ των εταίρων του έργου και των ενδιαφερομένων για την επίτευξη των στόχων του :

* **Ανάπτυξη Στρατηγικών Λύσεων**: Συνεργασία στην κοινή ανάπτυξη μεθόδων και στρατηγικών για τη διαχείριση της υγείας του εδάφους, τη μείωση της ρύπανσης και την προστασία της βιοποικιλότητας στην περιοχή ADRION, σύμφωνα με τη νομοθεσία της ΕΕ.
* **Παροχή Καινοτόμων Εργαλείων**: Ανάπτυξη και παροχή καινοτόμων εργαλείων και προσεγγίσεων για να βοηθηθούν οι υπεύθυνοι χάραξης πολιτικής και οι ενδιαφερόμενοι να αξιολογούν και να μετριάζουν καλύτερα τις κοινωνικές, οικολογικές και οικονομικές επιπτώσεις της υποβάθμισης του εδάφους.
* **Βιώσιμη Διαχείριση Εδάφους**: Προώθηση πρακτικών που μειώνουν τη διάβρωση του εδάφους, αποτρέπουν τη μόλυνση των υδάτων και διατηρούν τους φυσικούς βιότοπους, συμβάλλοντας σε καθαρότερα και υγιέστερα περιβάλλοντα.
* **Ενίσχυση της Ασφάλειας των Τροφίμων και της Δημόσιας Υγείας**: Διασφάλιση της εφαρμογής βιώσιμων γεωργικών πρακτικών που βελτιώνουν την ποιότητα του εδάφους, ωφελώντας άμεσα την ασφάλεια των τροφίμων, τη δημόσια υγεία και τη διατροφή.

**Οι Ενδιαφερόμενοι Φορείς**:

* Θα συμμετέχουν σε όλες τις δράσεις του έργου, όπως εκδηλώσεις, εργαστήρια, και άλλες δραστηριότητες ενίσχυσης ικανοτήτων και δικτύωσης.
* Θα γίνουν κοινωνοί των μεθοδολογιών και τεχνολογιών του έργου και θα υποστηρίξουν τη διάδοση και υιοθέτηση στους αντίστοιχους τομείς τους.
* Θα συμμετέχουν στο δίκτυο ανατροφοδότησης παρέχοντας τεχνογνωσία για την εφαρμογή αποτελεσματικών στρατηγικών και πρακτικών διαχείρισης εδάφους.
* Θα βοηθήσουν στη δέσμευση με τις τοπικές κοινότητες και τους ενδιαφερόμενους, προωθώντας την ενσωμάτωση των αποτελεσμάτων του έργου σε σχέδια περιφερειακής ανάπτυξης και βιώσιμες πρακτικές γης.

Για την συμμετοχή σας στο Δίκτυο και στην υπογραφή του Μνημονίου Συνεργασίας παρακαλούμε όπως διαβάσετε το επισυναπτόμενο αρχείο Μνημόνιο Συνεργασίας

[ΠΑΤΩΝΤΑΣ ΕΔΩ](https://www.epimetol.gr/%ce%bc%ce%bd%ce%b7%ce%bc%cf%8c%ce%bd%ce%b9%ce%bf-%cf%83%cf%85%ce%bd%ce%b5%cf%81%ce%b3%ce%b1%cf%83%ce%af%ce%b1%cf%82-%ce%ba%ce%b1%ce%b9-%ce%b4%ce%b7%ce%bc%ce%b9%ce%bf%cf%85%cf%81%ce%b3%ce%af%ce%b1/)

και ΣΥΜΠΛΗΡΩΣΤΕ, ΥΠΟΓΡΑΨΤΕ, το συνημμένο αρχείο με τίτλο : **Σελίδα υπογραφής Μνημονίου Συνεργασίας.** Η ενέργεια ολοκληρώνεται με την αποστολή του σκαναρισμένου υπογεγραμμένου αρχείου είτε στο [grombol@epimetol.gr](mailto:grombol@epimetol.gr) είτε στο [ttatoulis@upatras.gr](mailto:ttatoulis@upatras.gr),

Για οποιαδήποτε πληροφορία ή διευκρίνιση επικοινωνήστε με τον υπεύθυνο έργου Ρόμπολα Γεώργιο ή με τα κατά τόπους γραφεία υποστήριξης και πληροφόρησης του έργου.

* INFO POINT ΑΓΡΙΝΙΟΥ - Παπαστράτου 53 & Σμύρνης 1 - 3ος Όροφος.

Τηλ. Επικοινωνίας : 26410-74533 ή 26410-74531

* INFO POINT ΜΕΣΟΛΟΓΓΙΟΥ - Φ. Κατάσου & Μ. Μακρή – 2ος Όροφος.

Τηλ. Επικοινωνίας : 26310-30041

* INFO POINT ΝΑΥΠΑΚΤΟΥ - Αθηνών 26, Τ.Κ. 30300– 2ος Όροφος.

Τηλ. Επικοινωνίας : 26340 26862

* INFO POINT ΑΜΦΙΛΟΧΙΑΣ – Χαβίνη Θ. 120– 1ος Όροφος.

Τηλ. Επικοινωνίας : 26420-29075

* INFO POINT ΒΟΝΙΤΣΑΣ – Μακαρίου Κύπρου (Διπλά Στο ΙΚΑ).

Τηλ. Επικοινωνίας : 26430-22836.

Το έργο ECOBASE υποστηρίζεται από το πρόγραμμα Interreg IPA ADRION στο πλαίσιο των Ταμείων Interreg (Ευρωπαϊκό Ταμείο Περιφερειακής Ανάπτυξης και IPA III) και από εθνικούς πόρους και σας προσκαλεί να συμβάλλεται ενεργά σε μια ιδιαίτερα σημαντική πρωτοβουλία που φιλοδοξεί να συμβάλει στην αντιμετώπιση της υποβάθμισης των εδαφών μέσω καινοτόμων λύσεων, αναδεικνύοντας τη σημασία της διεθνούς συνεργασίας και της ανταλλαγής καλών πρακτικών για την προστασία του περιβάλλοντος.

Σας ευχαριστούμε εκ των προτέρων για τη συνεργασία και τη στήριξή σας σε αυτή τη σημαντική προσπάθεια.

**ΑΠΟ ΤΗ ΔΙΟΙΚΗΣΗ**